ગુજરાત સ્થાપનાદિને અમદાવાદના પ્રસિદ્ધ જગન્નાથ મંદિર ખાતેથી શ્રવણતીર્થ યાત્રાનું મુખ્યમંત્રી શ્રી વિજયભાઈ રૂપાણીના હસ્તે પ્રસ્થાન કરાવવામાં આવ્યું હતું. ગુજરાતનાં સોમનાથ, અંબાજી, પાવાગઢ જેવાં યાત્રાધામોને ગુજરાત એસટી નિગમ અને ખાનગી ટ્રાન્સપોર્ટ સર્વિસ સાથે સાંકળવાનો અભિગમ રાજ્ય સરકારે અપનાવ્યો છે. ગુજરાત રાજ્ય પવિત્રયાત્રાધામ વિકાસ બોર્ડ હસ્તક આ સમગ્ર પ્રોજેક્ટ અમલી બનશે. શ્રવણ તીર્થ યોજના મુજબ ૪૫ કે તેથી વધુ સિનિયર સીટીઝનનાં સમૂહને યાત્રાધામના સ્થળે લઈ જવા પરત લાવવા સરકાર દ્વારા એસટી બસનાં નિર્ધારિત ભાડામાં ૫૦ ટકા રાહત આપવામાં આવશે.